《陈仪翔哀词四章 其四》
明代·张萱

赤虬符下白鸡年，客旐吹霜万里船。肯信吟魂迷醉骨，由来才鬼胜顽仙。

常景有诗酬伯茂，文遥无酒荐元延。韶光半百休遗恨，请读南华第二篇。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。